ზაალ ჯალაღონია

ზაალ ჯალაღონია (დ. 1981, 24 პირელი, ჩხოროწყუშ მუნიციპალიტეტი, ოფუტე კირცხი) – პოეტი, ლიტერატორი. 2002 წანას გაათუ ქართიშ სახენწჷფო უნივერსიტეტიშ ზუგდიდიშ ფილიალი დო უკული გურაფა გაგინძორჷ ჯავახიშვილიშ უნივერსიტეტიშ მაგისტრატურას. რე ართი პოეტური კათელიშ - "დაბადებული ემბრიონებიშ" ავტორი. გჷშაშქუმალირი აფჷ მენცარული ნახანდი ოთარ ჭილაძეშ ,,გოდორიშენი“. თანგუნს ინგლისარ პოეტეფც ქორთულ დო მარგალურ ნინეფშა.

 ბიოგრაგია 
კირცხიშ სკოლაშ თებაშ უკული, ზაალ ჯალაღონიაქ  გურაფა გაგინძორჷ ქართიშ სახენწჷფო უნივერსიტეტიშ მაგისტრატურას, სოდე გათუ მაგისტრატურა. პროფესიათ ფილოლოგი რე დო ჭარუნს ალმანახურ ლიტერატურაშ სფეროს. 

მუშ ნანაშ ნინეფიშ, მარგალურიშ დო ქორთულიშ მოხ, რაგადანს ინგლისურო დო ფრანგულო.

2018 წანაშე, ზაალ ჯალაღონია რე პარიზის, საფრანგეთის.

 ჭარუაშ სტილი 
ზაალ ჯალაღონია რე გიშნაგორა მაჭარალი, რჩქინელი მუში კაბეტი მიშნაღელით მარგალურ ნინაშა დო ლიტერატურაშა. თინა რე ჩქინ ბორჯიშ ართ-ართ უკაბეტაში ჭარუ, ნამუთ ჭარუნს მარგალურ ნინაშა დო გოსოფურ სიმაღალეშა ეშმაჸუნს ნანაშ ნინაშა მეკონიშ გუმოხანტუა. თენას გჷშაკერზაფილი შანულობა უღჷ თიჯგურა მაღურუ შარას გერინელი ნინაშო, მუჭომით მარგალურ რე, ნამუთ რე სტიგმატიზირებულო დო ვა რე პოპულარული ომორდუალეფს შკას. თიში ნამთინე ხანდა ხვალე მარგალურიშ სიხვამარდეს ვა მოძირანან, ხოლო მოძირანა მარგალურიშ, მუჭოთ პოეტურო გჷმოხანტუაშ შულობეფს.  

+ლაწკარი ლერსიშე "ანთას წანაქhttps://wikisource.org/wiki/Category:ზაალ_ჯალაღონიაშ_ნახანდეფი"მარგალუროქორთულოინგლისუროდიხაშე ვეშესოფენი
ჩქიმ უჯვეშაში ჯინჯი რემიწიდან რომ ვერ ამოგლეჯ
ჩემი უძველესი ძირიაWhat you cannot uproot
is my ancient root
ზაალ ჯალაღონიაშ ლერსეფიშ თემატიკა შხვადოშხვანერი რე, მარა უმოსო რე ფილოსოფიური დო მეტაფიზიკური. უღჷ პატრიოტული ლერსეფი. თიში ნაჭარეფს მუში აბანი უღჷ მარგალური ნინაშ დო იდენტობაშ გინოსკილადაშ შანულობას. ნახანდუეფს აფხვადჷნა მითოლოგია დო კოლხეთიშ ისტორიათ.

 კრჷბეფი დო გიშაშკუმალირი ნახანდეფი 
2022 წანას, მარგალური ნინაშ ასოციაციაქ გეგშაშქჷ პოეტიშ მარგალური ნინაშა ნაჭარა ლერსეფიშ კათელი, სოთინ ვა ვორდინ თინწკჷმა".

2014 წანას გეგშართჷ კათელქ: "ლერსეფი" (ქორთ: "ლექსები"). 

2004 წანას, გჷშნაშქუმელი აფჷ მენცარული ნახანდი ოთარ ჭილაძეშ ,,გოდორიშენი"

 მენაჭირინუეფი 
2013 წანას გიმორძგჷ ლიტერატურული კონკურსის ,,ართი ლერსიში თანგუა", სოდეთ თანგჷ რ. კიპლინგიშ ლერსი ,,მორო".

2023 წანაშ ქირსე თუთას ლიტერატურულ ჟურნალი ,,ებგურქ" გეგნოჩჷ გრანელიშ პრემია.

 რესურსეფი ინტერნეტის 
   ზაალ ჯალაღონიაშ ლერსეფი ვიკიწყუს
ზაალ ჯალაღონია Facebook-ის
 დაბადებული ემბრიონეფი
 სოთინ ვა ვორდინ თიმწკუმა — 

კატეგორია:ქორთუეფი 
კატეგორია:ქორთუ პოეტეფი
კატეგორია:დუნაბადი 1981
კატეგორია:დუნაბადი 29 პირელი